《京口阻雨》
清代·林寿图

苍然寒色暮烟横，跕跕飞鸢与水平。三日塔铃呼断渡，一江帆叶贴依城。

远钟自出南朝寺，晓角如鏖北府兵。破费千钱京口酒，醉看高浪驾长鲸。

作者简介：福建闽县人，字颖叔。道光二十五年进士。官至陕西布政使。光绪二年调山西。次年因历年旱荒，协饷解不及额革职。卒年七十七。有集。